Luciano Vietto

Luciano Darío Vietto (sündinud 5. detsembril 1993 Balnearias) on Argentina jalgpallur, kes mängib ründaja või äärepoolkaitsjana Saudi Araabia kõrgliiga klubis Al Hilal.

Ta alustas klubikarjääri Argentina klubis Racing Club, mille meeskonnas debüteeris ta Argentina kõrgliigas 2011. aasta oktoobris.

2014. aasta augustis sõlmis ta lepingu Hispaania kõrgliiga klubiga Villarreal. Hooajal 2014–15 lõi Vietto Hispaania kõrgliigas 12 väravat.

2015. aasta juunis siirdus ta umbes 20 miljoni euro eest Madridi Atléticosse. Hooajal 2015–16 lõi ta Madrid Atlético meeskonnas vaid ühe värava ja kogu hooaja peale kolm väravat. Hooajal 2016–17 mängis ta laenul Sevillas, hooaja 2017–18	teises pooles Valencias ja hooajal 2018–19 Inglismaa kõrgliiga klubis Fulham.

Hooajal 2019–2020 mängis Vietto Portugali kõrgliiga klubis Lissaboni Sporting. 2020. aasta oktoobris siirdus ta umbes seitsme miljoni euro eest Al Hilaili.

Saavutused 
Madrid Atlético
UEFA Meistrite Liiga: Teine koht 2015–16
Al Hilal
King Cup: 2019–20

Argentina jalgpallurid
Villarreal CF mängijad
Madridi Atlético mängijad
Sevilla FC mängijad
Valencia CF mängijad
Fulham FC mängijad
Lissaboni Sportingu jalgpallurid
La Liga mängijad
Premier League'i mängijad
Primeira Liga mängijad
Sündinud 1993